तिसरी पुलिस ने किया सामग्री वितरण
तिसरी | तिसरीप्रखंड मुख्यालय के थाना प्रभारी बिनोद कुमार उरांव ने रविवार को तिसरी प्रखंड के नक्सल प्रभावित क्षेत्र खिजुरी पंचायत के चकलमुंडा, बलियारी, असगंदाे, चपचपवा, दुधपनिया, डहुवाटांड गांव में पहुंच कर वहां के गरीब बच्चों को कॉपी, पेंसिल, स्वेटर, स्कूल बैग के साथ महिला पुरुष को कंबल वितरण किया। मौके पर ग्रामीणों से थाना प्रभारी बिनोद उरांव ने कहा कि वे जनता के सेवक हैं। सरकार ने उनकी सेवा के लिए रखा है। उन्होंने कहा कि आम जनता को जब भी उनकी मदद की आवश्यकता हो याद करें। उनकी सेवा करने का प्रयास करेंगे। मौके पर सब इंस्पेक्टर भोला साह, सूर्यदेव मिश्रा, आमोद कुमार सिंह, तिसरी थाना के मुंशी राजेन्द्र यादव, पुलिस कर्मी महेश कुमार समेत कई लोग थे।
hin_Deva hin_Deva